**Kiegészítő támogatásra jogosult hátrányos helyzetű hallgatók az Erasmus+ Programban**

Az Erasmus+ program kontextusában a „hátrányos helyzetű hallgató” olyan diákot jelent, aki gazdasági, társadalmi, kulturális, földrajzi, egészségügyi, fogyatékosságból adódó vagy oktatási nehézségek miatt, migráns státuszból vagy bármely más okból, ideértve azokat az okokat is, amelyek az Európai Unió Alapjogi Chartájának 21. cikke szerinti diszkriminációhoz vezethetnek, akadályokkal szembesül, amelyek megnehezítik az Erasmus+ program által kínált lehetőségekhez való tényleges hozzáférését.

A 2024-es KA131 mobilitási projektektől kezdődően a romániai országos ügynökség döntése értelmében az Európai Unió Erasmus+ Programjának kontextusában **hátrányos helyzetű hallgatónak tekinthető az, aki illeszkedik az alábbi kategóriák valamelyikébe**:

**I.** **jogosult szociális ösztöndíjra** a [6463/2023 sz. tanügyminisztériumi rendelet](https://www.edu.ro/sites/default/files/OM_6463_2023_0.pdf) 10. cikkelyének 9. bekezdése alapján;

**II. elvesztette egyik vagy mindkét szülőjét** (félárva vagy árva);

**III. egyszülős családból származik** (a másik szülő elhalálozása, eltűnése, bebörtönzése okán, vagy születési bizonyítvány szerint apa általi el nem ismerés miatt);

**IV. „első egyetemi hallgató a családban”** (azaz nincs még egyetemi oklevele alapképzésről, a szülőknek sincs felsőfokú végzettséget igazoló oklevelük, de lehetnek olyan testvéreik, akik egyetemi hallgatók, vagy van felsőfokú végzettségük);

**V. fogyatékkal élő személy** (ideértve a fizikai, szellemi, értelmi vagy érzékszervi fogyatékosságokat), illetve egészségügyi problémákkal küzdő személy (ideértve a súlyos betegségeket, krónikus betegségeket, vagy bármely más fizikai vagy szellemi egészségügyi problémát, amely akadályozza a személy részvételét a programban);

**VI. a családjában az egy főre eső havi nettó átlagjövedelem** nem haladta meg a nettó minimálbért az igazoló dokumentumok benyújtását megelőző 12 hónapban;

**VII. egyedülálló szülő** (aki egyedül neveli kiskorú gyermekét a másik szülő halála, eltűnése, bebörtönzése miatt, vagy születési bizonyítvány szerint apa általi el nem ismerés miatt);

**VIII. roma nemzetiségű** személy;

**IX. migráns vagy menekült** státuszú személy.